কোদালা বাংলাদেশের চট্টগ্রাম জেলার  রাঙ্গুনিয়া উপজেলার অন্তর্গত একটি ইউনিয়ন।   আয়তন  কোদালা ইউনিয়নের আয়তন ৮৬১৬ একর (৩৪.৮৭ বর্গ কিলোমিটার)।   জনসংখ্যা  ২০১১ সালের পরিসংখ্যান অনুযায়ী কোদালা ইউনিয়নের জনসংখ্যা ৩০,২৮৮ জন। এর মধ্যে পুরুষ ১৫,৯৭৯ জন এবং মহিলা ১৪,৩০৯ জন।   অবস্থান ও সীমানা  রাঙ্গুনিয়া উপজেলার দক্ষিণাংশে কর্ণফুলী নদীর অববাহিকায় কোদালা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১০ কিলোমিটার। এ ইউনিয়নের দক্ষিণে পদুয়া ইউনিয়ন; পশ্চিমে শিলক ইউনিয়ন; উত্তরে কর্ণফুলী নদী, মরিয়মনগর ইউনিয়ন ও চন্দ্রঘোনা কদমতলী ইউনিয়ন এবং পূর্বে রাঙ্গামাটি জেলার কাপ্তাই উপজেলার রাইখালী ইউনিয়ন ও রাজস্থলী উপজেলার বাঙ্গালহালিয়া ইউনিয়ন অবস্থিত।   ইতিহাস  থাম্ব|History ১৯৯৫ সালে ৯নং শিলক ইউনিয়নকে বিভক্ত করে ১২নং কোদালা ইউনিয়ন গঠন করা হয় এবং তৎকালে শিলক ইউনিয়ন পরিষদ সদস্য আবু হায়দার চৌধুরীকে ভারপ্রাপ্ত চেয়ারম্যানের দায়িত্বে নিযুক্ত করা হয়। ১৯৯৭ সালের ডিসেম্বর মাসে 'কোদালা ইউনিয়ন পরিষদ' হিসেবে প্রথম স্থানীয় সরকার নির্বাচন অনুষ্ঠিত হয় এবং প্রথম চেয়ারম্যান নির্বাচিত হন হাজী রহম আলী।    প্রশাসনিক এলাকা  কোদালা ইউনিয়ন রাঙ্গুনিয়া উপজেলার আওতাধীন ১২নং ইউনিয়ন পরিষদ। এ ইউনিয়নের প্রশাসনিক কার্যক্রম দক্ষিণ রাঙ্গুনিয়া থানার আওতাধীন। এটি জাতীয় সংসদের ২৮৪নং নির্বাচনী এলাকা চট্টগ্রাম-৭ এর অংশ। এটি ৪টি মৌজায় বিভক্ত:  চা বাগান ১নং পাড়া  ধোপাঘাট  কোদালা  পূর্ব কোদালা   শিক্ষা ব্যবস্থা  কোদালা ইউনিয়নের সাক্ষরতার হার প্রায় ৪৪.০৭%। এ ইউনিয়নে ১টি মাধ্যমিক বিদ্যালয়, ২টি মাদ্রাসা, ৯টি প্রাথমিক বিদ্যালয় ও ২টি কিন্ডারগার্টেন রয়েছে।   শিক্ষা প্রতিষ্ঠান  মাধ্যমিক বিদ্যালয়  কোদালা উচ্চ বিদ্যালয়  নিম্ন মাধ্যমিক বিদ্যালয়  পূর্ব কোদালা এম এ তাহের নিম্ন মাধ্যমিক বিদ্যালয়  মাদ্রাসা  কোদালা আজিজিয়া কাসেমুল উলুম মাদ্রাসা  ফাতেমা তুজ জোহরা বালিকা মাদ্রাসা  রাইখালী সোলতানিয়া মাদ্রাসা  প্রাথমিক বিদ্যালয়  কোদালা চা বাগান সরকারি প্রাথমিক বিদ্যালয়  কোদালা সরকারি প্রাথমিক বিদ্যালয়  দক্ষিণ ধোপাঘাট সরকারি প্রাথমিক বিদ্যালয়  ধোপাঘাট সরকারি প্রাথমিক বিদ্যালয়  পশ্চিম ধোপাঘাট সরকারি প্রাথমিক বিদ্যালয়  পূর্ব কোদালা সরকারি প্রাথমিক বিদ্যালয়  সন্দ্বীপ পাড়া হাজী রহম আলী সরকারি প্রাথমিক বিদ্যালয় http://180.211.137.51:321/DashboardunionN.aspx?div=4&dis=411&thana=41112&union=12  কিন্ডারগার্টেন  কোদালা মডেল স্কুল  হাজী শাহ আলম কেজি স্কুল   যোগাযোগ ব্যবস্থা  চট্টগ্রাম-কাপ্তাই সড়কের গোডাউন স্টেশন হতে কর্ণফুলী সেতু পার হয়ে সরফভাটা ও শিলক ইউনিয়নের উপর দিয়ে কোদালা যাওয়া যায়। আবার চন্দ্রঘোনা লিচুবাগান হতে ফেরি পার হয়ে রাইখালী বাজারের উপর দিয়েও কোদালা যাওয়া যায়। এছাড়াও চট্টগ্রাম-কাপ্তাই সড়ক হতে কর্ণফুলী নদীর উত্তরে অবস্থিত মরিয়ম নগর ইউনিয়ন ও চন্দ্রঘোনা কদমতলী ইউনিয়নের নদী তীরবর্তী অনেকগুলো ঘাট হয়ে জেলেনৌকা বা ইঞ্জিন চালিত নৌকাযোগে কর্ণফুলী পাড়ি দিয়ে কোদালা যাওয়া যায়।  চলাচলের প্রধান বাহন রিক্সা ও সিএনজি চালিত অটোরিক্সা। তবে যেকোন ধরনের যানবাহন চলাচল উপযোগী যোগাযোগ ব্যবস্থা রয়েছে।   ধর্মীয় উপাসনালয়  কোদালা ইউনিয়নে ২৩টি মসজিদ, ১টি ঈদগাহ ও ৩টি মন্দির রয়েছে।   খাল ও নদী  কোদালা ইউনিয়নের উত্তরে বয়ে চলেছে কর্ণফুলী নদী। পশ্চিম সীমানায় প্রবাহিত হচ্ছে ডং খাল,যেটি কোদালা ইউনিয়ন ও শিলক ইউনিয়নকে আলাদা করেছে। এ ইউনিয়নের উপর দিয়ে আরও প্রবাহিত হচ্ছে নতুন খাল(নোয়াহাল), কোদালা খাল, রক্তছড়ি খাল। এছাড়াও কোদালা ইউনিয়নের পূর্ব সীমানায় বয়ে চলেছে রাইখালী খাল যেটি কর্ণফুলীর দক্ষিণ তীরবর্তী এই অঞ্চলে চট্টগ্রাম জেলা ও রাঙ্গামাটি পার্বত্য জেলার সীমারেখা হিসেবে জেগে আছে   হাট-বাজার  কোদালা ইউনিয়নের প্রধান হাট/বাজার হল কোদালা বাজার।   দর্শনীয় স্থান   কোদালা চা বাগান - চট্টগ্রাম হতে কাপ্তাই সড়ক হয়ে চন্দ্রঘোনা লিচুবাগান নেমে দক্ষিণে ফেরীঘাট পার হয়ে সিএনজি যোগে প্রায় ২ কিলোমিটারের পথ।   জনপ্রতিনিধি   বর্তমান চেয়ারম্যান: মোহাম্মদ আবদুল কাইয়ুম তালুকদার  পূর্ববর্তী চেয়ারম্যানগণ  ১) হাজী  রহম আলী  ২) মোহাম্মদ আবদুল কাইয়ুম তালুকদার  ৩) মোহাম্মদ নুরুল আজিম   আরও দেখুন   রাঙ্গুনিয়া উপজেলা  দক্ষিণ রাঙ্গুনিয়া থানা  চট্টগ্রাম জেলা   তথ্যসূত্র    বহিঃসংযোগ   বিষয়শ্রেণী:রাঙ্গুনিয়া উপজেলার ইউনিয়ন